ai4bharat/Pralekha huggingface dataset:
മന്ത്രിസഭ
കമ്പനീസ്  ബില് 2019 ന് കേന്ദ്രമന്ത്രിസഭയുടെ അംഗീകാരം
2013 -ലെ കമ്പനീസ് നിയമംഭേദഗതിചെയ്തുകൊണ്ടുള്ള 2019 -ലെ കമ്പനീസ്  ബില്ലിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രി സഭാ യോഗം അംഗീകാരം നല്കി.
വഞ്ചന, ബൃഹത്തായ പൊതുതാല്പര്യംഎന്നിവയില്ലാത്ത, തിരിച്ചടവുകളില് വരുന്ന വീഴ്ചകള് ക്രിമിനല് കുറ്റമായി പരിഗണിക്കുന്നത് ഒഴിവാക്കാന് വ്യവസ്ഥചെയ്യുന്നതാണ് ഈ ബില്. രാജ്യത്തെ ക്രിമിനല് നീതിന്യായസംവിധാനം കൂടുതല് അയവുള്ളതാക്കുന്നതിനും ഇത് സഹായിക്കുന്നു. നിയമനുസരിക്കുന്ന കോര്പ്പറേറ്റുകള്ക്ക് അനായാസജീവിതംഉറപ്പുവരുത്തുന്നതിനുംഇത് ഉപകരിക്കും. നേരത്തെ, നിയമം നടപ്പാക്കുന്നതിലെ ബുദ്ധിമുട്ടുകള് ഒഴിവാക്കുന്നതിന് 2015-ലെ കമ്പനീസ്  നിയമംഭേദഗതിചെയ്തിരുന്നു.
(AM/MRD
പ്രധാനമന്ത്രിയുടെ ഓഫീസ്
വാരാണാസിയിൽ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും പ്രധാനമന്ത്രി സംവദിക്കും
പ്രധാനമന്ത്രി ശ്രീ നരേന്ദ്ര മോദി 2021 ജനുവരി 22 ന് വാരാണാസിയിലെ കോവിഡ് വാക്സിനേഷൻ യജ്ഞത്തിന്റെ ഗുണഭോക്താക്കളുമായും വാക്സിനേറ്റർമാരുമായും വീഡിയോ കോൺഫറൻസിംഗ് വഴി സംവദിക്കും. ആശയവിനിമയത്തിൽ പങ്കെടുക്കുന്നവർ പ്രതിരോധകുത്തിവെയ്പിന്റെ ആദ്യ അനുഭവം പങ്കിടും.
ലോകത്തിലെ ഏറ്റവും വലിയ വാക്സിനേഷൻ യജ്ഞത്തിന്റെ സുഗമമായ നടത്തിപ്പ് മുൻകൂട്ടി ഉറപ്പാക്കാൻ ശാസ്ത്രജ്ഞർ, രാഷ്ട്രീയ നേതാക്കൾ, ഉദ്യോഗസ്ഥർ, മറ്റ് പങ്കാളികൾ എന്നിവരുമായി നിരന്തരമായ നടത്തിവരുന്ന കൂടിക്കാഴച്ചകളുടെ ഭാഗമാണ് .
പ്രധാനമന്ത്രിയുടെ ഓഫീസ്
കോവിഡ് -19 നെതിരെ വാക്സിനേഷൻ യജ്ഞം വിജയകരമായി സമാരംഭിച്ചതിന് അയൽ രാജ്യങ്ങളിൽ നിന്നുള്ള നേതാക്കൾ പ്രധാനമന്ത്രിയെയും ഇന്ത്യാ ഗവണ്മെന്റിനെയും അഭിനന്ദിച്ചു
2021 ജനുവരി 16 ന് കോവിഡ് -19 നെതിരെ വാക്സിനേഷൻ യജ്ഞം വിജയകരമായി സമാരംഭിച്ചതിന് പ്രധാനമന്ത്രി ശ്രീ നരേന്ദ്ര മോദിയെയും ഇന്ത്യാ ഗവണ്മെന്റിനെയും അയൽ രാജ്യങ്ങളിൽ നിന്നുള്ള നേതാക്കൾ അഭിനന്ദിച്ചു.
"കോവിഡ് 19 വാക്സിൻ വിജയകരമായി പുറത്തിറക്കിയതിനും അയൽരാജ്യങ്ങളോടുള്ള അദ്ദേഹത്തിന്റെ ഉദാരതയ്ക്കും പ്രധാനമന്ത്രി ശ്രീ നരേന്ദ്ര മോദിയ്ക്ക് എന്റെ ഹൃദയംഗമമായ അഭിനന്ദനങ്ങൾ" ശ്രീലങ്ക പ്രസിഡന്റ് ശ്രീ ഗോതബയ രജപക്സെ ട്വീറ്റിൽ പറഞ്ഞു.
“ഈ വമ്പിച്ച വാക്സിനേഷൻ യജ്ഞത്തിന് നടപടി സ്വീകരിച്ചതിന് പ്രധാനമന്ത്രി നരേന്ദ്രമോദിക്കും ഇന്ത്യാ ഗവൺമെന്റിനും അഭിനന്ദനങ്ങൾ. ഈ വിനാശകരമായ മഹാമാരിയുടെ അവസാനത്തിന്റെ തുടക്കം ഞങ്ങൾ കണ്ടുതുടങ്ങി. ” ശ്രീലങ്കൻ പ്രധാനമന്ത്രി ശ്രീ മഹീന്ദ രജപക്സെ ട്വീറ്റിൽ കുറിച്ചു
ട്വീറ്റിൽ മാലിദ്വീപിന്റെ പ്രസിഡന്റ് ശ്രീ ഇബ്രാഹിം മുഹമ്മദ് സോളിഹ് പറഞ്ഞു, “കോവിഡ് -19 നെതിരെ ഇന്ത്യയിലെ ജനങ്ങൾക്ക് പ്രതിരോധ കുത്തിവയ്പ്പ് നൽകാനുള്ള സുപ്രധാന പദ്ധതിക്ക് പ്രധാനമന്ത്രി നരേന്ദ്രമോദിക്കും ഇന്ത്യൻ സർക്കാരിനും അഭിനന്ദനങ്ങൾ. ഈ ശ്രമത്തിൽ നിങ്ങൾ വിജയിക്കുമെന്നും COVID-19 ബാധയെ നാം അറുതി വരുത്തും എന്നും എനിക്ക് വളരെ ആത്മവിശ്വാസമുണ്ട്. ”
“രാജ്യവ്യാപകമായി കോവിഡ് -19 വാക്സിനേഷൻ യജ്ഞം ആരംഭിച്ചതിന് പ്രധാനമന്ത്രി നരേന്ദ്രമോദിയെയും ഇന്ത്യയിലെ ജനങ്ങളെയും അഭിനന്ദിക്കുന്നു. ഈ മഹാമാരിയിൽ നാം സഹിച്ച എല്ലാ കഷ്ടപ്പാടുകളും ശമിപ്പിക്കുന്നതിനുള്ള ഉത്തരമായി ഇത് മാറുമെന്നും പ്രതീക്ഷിക്കുന്നു. ” ട്വീറ്റിൽ ഭൂട്ടാൻ പ്രധാനമന്ത്രി ഡോ. ലോതേ ഷേറിംഗ് പറഞ്ഞു
(
പ്രധാനമന്ത്രിയുടെ ഓഫീസ്
മുൻ രാജസ്ഥാൻ മുഖ്യമന്ത്രി ശ്രീ ജഗന്നാഥ് പഹാഡിയയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ രാജസ്ഥാൻ മുഖ്യമന്ത്രി ശ്രീ ജഗന്നാഥ് പഹാഡിയ ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
മുൻ രാജസ്ഥാൻ മുഖ്യമന്ത്രി ശ്രീ ജഗന്നാഥ് പഹാഡിയജിയുടെ നിര്യാണത്തിൽ ദുഖിതനാണെന്ന് പ്രധാനമന്ത്രി ട്വീറ്റിൽ പറഞ്ഞു. " തന്റെ നീണ്ട രാഷ്ട്രീയ, ഭരണ ജീവിതത്തിൽ അദ്ദേഹം സാമൂഹ്യ ശാക്തീകരണത്തിന് ശ്രദ്ധേയമായ സംഭാവനകൾ നൽകി. അദ്ദേഹത്തിന്റെ കുടുംബത്തെയും അനുയായികളെയും അനുശോചനം. അറിയിക്കുന്നു. ഓം ശാന്തി. . "
പ്രധാനമന്ത്രിയുടെ ഓഫീസ്
പ്രധാനമന്ത്രി ഡോ. റാം മനോഹർ ലോഹിയയുടെ ജന്മവാർഷിക ദിനത്തിൽ ആദരാഞ്ജലികൾ അർപ്പിക്കുന്നു
പ്രധാനമന്ത്രി ശ്രീ നരേന്ദ്ര മോദി ഡോ. റാം മനോഹർ ലോഹിയയുടെ ജന്മവാർഷിക ദിനത്തിൽ ആദരാഞ്ജലികൾ അർപ്പിച്ചു.
“സാമൂഹ്യ ശാക്തീകരണത്തിനായുള്ള ഡോ. ലോഹിയയുടെ മഹത്തായ പ്രവർത്തനവും സേവനത്തെ അടിസ്ഥാനമാക്കിയുള്ള തത്വചിന്തയും രാജ്യത്തെ പൗരന്മാരെ പ്രചോദിപ്പിക്കുന്നത് തുടരും”. ശ്രീ. മോദി ട്വിറ്ററിൽ പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.90 കോടിയിലധികം വാക്സിന് ഡോസുകള്
ഉപയോഗിക്കാത്ത 8.01 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,90,17,325
ബാക്കിയുള്ളത്
8,01,87,710
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.90 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 8.01 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
രാജ്യരക്ഷാ മന്ത്രാലയം
ഒരു റാങ്ക് ഒരു പെൻഷൻ പദ്ധതി
(ന്യൂ ഡൽഹി: ജൂലൈ 29, 2022
കേന്ദ്ര പ്രതിരോധ മന്ത്രാലയത്തിന്റെ  07.11.2015-ലെ ലെറ്റർ നമ്പർ 12/2014/D-ഭാഗം-II പ്രകാരം ഗവൺമെന്റ് ഒരു റാങ്ക് ഒരു പെൻഷൻ പദ്ധതി  നടപ്പിലാക്കി. പെൻഷൻ നിശ്ചയിക്കുന്നതിനുള്ള പട്ടികകൾ MoD ലെറ്റർ നമ്പർ 12/2014/D-ഭാഗം-II പ്രകാരം 03.02.2016 നും നൽകിയിട്ടുണ്ട്.
2015 നവംബർ 07 ലെ ആശയവിനിമയത്തിന്റെ അടിസ്ഥാനത്തിൽ, 2019 ജൂലൈ 1 മുതൽ, അഞ്ച് വർഷം പൂർത്തിയാകുമ്പോൾ, പുനർനിർണ്ണയം നടത്തണമെന്ന് ബഹുമാനപ്പെട്ട സുപ്രീം കോടതി 16.03.2022-ലെ ഉത്തരവിലൂടെ നിർദേശിച്ചിരുന്നു. 01.07.2019 മുതൽ മുൻകാല പ്രാബല്യത്തോടെ OROP പ്രകാരമുള്ള പെൻഷൻ പുനർനിർണ്ണയത്തിന്റെ നടപടിക്രമങ്ങൾ പുരോഗമിക്കുകയാണ്.
ഇന്ന് ലോക് സഭയിൽ ശ്രീ രാജ്മോഹൻ ഉണ്ണിത്താന് രേഖാമൂലം നൽകിയ മറുപടിയിൽ രക്ഷാ രാജ്യ മന്ത്രി ശ്രീ അജയ് ഭട്ട് ആണ് ഈ വിവരം അറിയിച്ചത്.
പ്രധാനമന്ത്രിയുടെ ഓഫീസ്
രാഷ്ട്രപതി ഭവനിൽ നടന്ന സായുധസേനാ പുരസ്കാര ചടങ്ങിൽ പ്രധാനമന്ത്രി പങ്കെടുത്തു
ന്യൂഡൽഹിയിലെ രാഷ്ട്രപതി ഭവനിൽ നടന്ന സായുധസേനാ പുരസ്കാര ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ചടങ്ങിൽ ഗാലൻട്രി അവാർഡുകൾ വിതരണം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ന് നേരത്തെ,ധീരതാ അവാർഡുകൾ നൽകിയ പുരസ്കാര ചടങ്ങിൽ പങ്കെടുത്തു."
--ND--
(
റെയില്വേ മന്ത്രാലയം
ലോക്ക് ഡൗണിൽ ഇളവുകൾ വന്നതോടെ റെയിൽവേ വഴിയുള്ള ചരക്കു നീക്കത്തിൽ കൂടുതൽ ഉണർവ്
ന്യൂഡൽഹി, ജൂൺ 10, 2020
കോവിഡ് 19 പ്രതിരോധിക്കാനുള്ള ലോക്ക്ഡൗണിലും ഇന്ത്യൻ റെയിൽവേ വഴിയുള്ള ചരക്കു നീക്കം പൂർണ തോതിൽ പ്രവർത്തനക്ഷമമായിരുന്നു. കൂടാതെ ഗാർഹിക, വ്യവസായ മേഖലയിലെ ആവശ്യങ്ങൾ നിറവേറ്റാനും കഴിഞ്ഞു.
2020 ഏപ്രിലിലെ ചരക്കു നീക്കവുമായി താരതമ്യം ചെയ്യുമ്പോൾ, 2020 മെയ് മാസത്തിൽ റെയിൽവേ 25 ശതമാനം അധികം, അതായത് 82.27 മില്യൺ ടൺ അവശ്യ സാധനങ്ങൾ
ലക്ഷ്യസ്ഥാനങ്ങളിൽ എത്തിച്ചു. 2020 ഏപ്രിലിൽ ഇത് 65.14 മില്യൺ ടൺ ആയിരുന്നു.
2020 ഏപ്രിൽ 1 മുതൽ 2020 ജൂൺ 9 വരെ 175.46 മില്യൺ ടൺ അവശ്യ സാധനങ്ങൾ തടസമില്ലാതെ രാജ്യത്തുടനീളം ചരക്കു തീവണ്ടികളിൽ വിതരണം ചെയ്തു.
ഇത് കൂടാതെ, 2020 മാർച്ച് 22 മുതൽ 2020 ജൂൺ 9 വരെ 3861 പാർസൽ ട്രെയിനുകളും സർവീസ് നടത്തി. മൊത്തം 1,37,030 ടൺ വസ്തുക്കളാണ് ഈ പാർസൽ ട്രെയിനുകൾ വഴി വിതരണം ചെയ്തത്.
(
പ്രധാനമന്ത്രിയുടെ ഓഫീസ്
സിക്കിമിൽ വാഹനാപകടത്തിൽ സൈനികരുടെ ജീവഹാനിയിൽ പ്രധാനമന്ത്രി അനുശോചിച്ചു
സിക്കിമിലുണ്ടായ വാഹനാപകടത്തിൽ സൈനികരുടെ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. റോഡപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും ശ്രീ മോദി ആശംസിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"സിക്കിമിലെ ഒരു റോഡ് അപകടത്തിൽ നമ്മുടെ ധീരരായ സൈനികരുടെ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി നരേന്ദ്രമോദി.
കൃഷി മന്ത്രാലയം
പഴവർഗ്ഗങ്ങൾ കൃത്രിമമായി പാകപ്പെടുത്തുന്നതിനായി രാസവസ്തുക്കളും കീടനാശിനികളും ഉപയോഗിക്കുന്നത് സംബന്ധിച്ച്
 ഉപവകുപ്പ് 2.3.5 അനുശാസിക്കുന്നതായി ആരോഗ്യ-കുടുംബക്ഷേമ മന്ത്രാലയത്തിന്റെ കീഴിലുള്ള ഫുഡ് സേഫ്റ്റി ആൻഡ് സ്റ്റാൻഡേർഡ് അതോറിറ്റി ഓഫ് ഇന്ത്യ  വ്യക്തമാക്കുന്നു.
വിള വൈവിധ്യവും പകമാകുന്നതിനെടുക്കുന്ന കാലയളവും പരിഗണിച്ച് 100 പി.പി.എം. വരെ സാന്ദ്രതയുള്ള എഥിലീൻ വാതകം ഉപയോഗിച്ച് പഴവർഗ്ഗങ്ങൾ പഴുപ്പിക്കുന്നത് അനുവദനീയമാണ്. എഥിലീൻ ഒരു സുരക്ഷിതമായ ബദൽ മാർഗ്ഗമാണ്.പഴങ്ങൾ പാകമാകുന്നതിനുള്ള പ്രകൃതിദത്തവും സ്വാഭാവികവുമായ മാർഗ്ഗമായി പഴവർഗ്ഗങ്ങളിലും എഥിലീൻ കണ്ടു വരുന്നു.
പഴങ്ങൾ കൃത്രിമമായി പാകപ്പെടുത്തുന്നതിനുള്ള വിപിലീകരിച്ച മാർഗ്ഗനിർദ്ദേശങ്ങൾ വെബ്സൈറ്റ് വഴി പ്രസിദ്ധീകരിച്ചിട്ടുള്ളതായി ഫുഡ് സേഫ്റ്റി ആൻഡ് സ്റ്റാൻഡേർഡ് അതോറിറ്റി ഓഫ് ഇന്ത്യ പുറത്തിറക്കിയ കുറിപ്പ് നമ്പർ 04/2018 ൽ വ്യക്തമാക്കുന്നു. www.fssai.gov.in എന്ന വെബ് സൈറ്റിലും സാമൂഹ്യമാധ്യമങ്ങളിലും കുറിപ്പ് ലഭ്യമാണ്. എഥിലീൻ വാതകം ഉപയോഗിച്ച് കൃത്രിമമായി പാകപ്പെടുത്തുന്നതിന്റെ എല്ലാ വശങ്ങളും വിവരിക്കുന്ന പ്രാമാണിക പ്രവർത്തന രീതികളും ഇതിൽ ഉൾപ്പെടുന്നു.
2006 ലെ ഭക്ഷ്യ സുരക്ഷാ നിയമത്തിന്റെ നിർവഹണവും, നടപ്പാക്കലും, ചട്ടങ്ങൾ രൂപീകരിക്കേണ്ടതും അതത് സംസ്ഥാന-കേന്ദ്രഭരണ പ്രദേശങ്ങളിലെ ഭരണകൂടങ്ങളുടെ പ്രാഥമിക ചുമതലയാണ്. ഭക്ഷ്യ ഉൽപ്പന്നങ്ങളുടെ പതിവായുള്ള നിരീക്ഷണം, പരിശോധന, സാമ്പിൾ പരിശോധന എന്നിവ സംസ്ഥാന-കേന്ദ്രഭരണ പ്രദേശങ്ങളിലെ ഭക്ഷ്യ സുരക്ഷാ ഉദ്യോഗസ്ഥരാണ് നടത്തി വരുന്നത്.വീഴ്ച വരുത്തുന്നവർക്കെതിരെ ഉചിതമായ ശിക്ഷാ നടപടികളും സ്വീകരിച്ചു വരുന്നു.
പ്രാഥമിക പരിശോധനയ്ക്കായി 246 ലാബുകളും വിദഗ്ദ്ധ പരിശോധനയ്ക്കായി 18 ലാബുകളും ഉൾപ്പെടെ 264 ലാബുകളുടെ ശൃംഖലയാണ് ഫുഡ് സേഫ്റ്റി ആൻഡ് സ്റ്റാൻഡേർഡ് അതോറിറ്റി ഓഫ് ഇന്ത്യയ്ക്ക് ഇപ്പോൾ ഉള്ളത്. ഈ ലാബുകളിൽ ഭൂരിഭാഗവും കാൽസ്യം കാർബൈഡ് പരിശോധിക്കാനുള്ള സൗകര്യമുള്ളവയാണ്.
കേന്ദ്ര കൃഷിമന്ത്രി നരേന്ദ്ര സിംഗ് തോമർ രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യങ്ങൾ വ്യക്തമാക്കിയത്.
ഗിരിവര്ഗ്ഗകാര്യ മന്ത്രാലയം
പ്രതിരോധശേഷി വർദ്ധക വസ്തുക്കൾ ഉൾപ്പെടെയുള്ള പുതിയ ഉൽപ്പന്നങ്ങൾ ട്രൈബ്സ് ഇന്ത്യ പുറത്തിറക്കി
പുതിയ ഉൽപ്പന്നങ്ങൾ വിപണിയിൽ എത്തിച്ച് ഉപഭോക്താക്കളെ ആകർഷിക്കുകയും , ഒപ്പം, ലക്ഷക്കണക്കിന് ഗോത്ര സംരംഭകർക്ക് വിപണി ലഭ്യമാക്കുകയും ലക്ഷ്യമിട്ട്, ട്രൈബ്സ് ഇന്ത്യ നിരവധി നടപടികൾ സ്വീകരിച്ചു വരുന്നു. ഇതിന്റെ ഭാഗമായി കഴിഞ്ഞ ഒരുമാസമായി പ്രതിരോധശേഷി വർദ്ധക വസ്തുക്കൾ, പുതിയ വന-ജൈവ വിഭവങ്ങൾ എന്നിവ വിപണിയിൽ എത്തിക്കുന്നു. ഈയാഴ്ചത്തെ ഉൽപ്പന്നങ്ങളിൽ, പരിസ്ഥിതിസൗഹൃദ സാനിറ്ററി പാഡ് -'സഹേലി'യാണ് മുഖ്യ ആകർഷണം.ഗുജറാത്തിലെ ഗ്രാമീണ സംഘടനയ്ക്ക് കീഴിലുള്ള വാസവ ഗോത്ര വിഭാഗമാണ് ഈ പാഡു കൾ നിർമ്മിച്ചത്. അവരുമായി ചേർന്ന് രാജ്യമെമ്പാടും ഈ സാനിറ്ററി പാഡുകൾ ലഭ്യമാക്കാൻ ട്രൈബ്സ് ഓഫ് ഇന്ത്യ പദ്ധതിയിടുന്നു.
,ഇ -ടൈലേഴ്സ് തുടങ്ങിയ ഓൺലൈൻ പ്ലാറ്റ്ഫോമുകളിലും ലഭ്യമാണ്.
ഇന്ന് പുറത്തിറക്കിയ ഉൽപ്പന്നങ്ങളിൽ രാജ്യത്തിന്റെ വിവിധ ഭാഗങ്ങളിൽ നിന്നായി സമാഹരിച്ച വസ്തുക്കളുണ്ട്.ഒഡീഷയിൽ നിന്നുള്ള ഡോക്രാ രീതിയിലെ അലങ്കാരവസ്തുക്കൾ,മനോഹരമായി നിർമ്മിച്ച ഗണേശ, ലക്ഷ്മി വിഗ്രഹങ്ങൾ,ഗുജറാത്തിൽ നിന്നുള്ള പ്രതിരോധ ശേഷി വർദ്ധക വസ്തുക്കൾ ആയ നചേതന പൗഡർ, ഹർദെ,ത്രിഫല ഗുളികകൾ,ഡെറാഡൂണിൽ നിന്നും ക്രീമി മഷ്റൂം ഉൾപ്പെടെ നിരവധി ഇനം തേനുകൾ, തമിഴ്നാട്ടിലെ ഗോത്ര വിഭാഗത്തിൽ നിന്നും ചന്ദനം, യൂക്കാലിപ്റ്റസ് ബാമുകൾ,ജാർഖണ്ഡിൽ നിന്നും ചിറോഞ്ഞീ പരിപ്പ്, പേര ജെല്ലി എന്നിവ, പുതിയ ഉൽപ്പന്ന ശ്രേണിയിൽ ഉൾപ്പെടുന്നു.
പ്രധാനമന്ത്രിയുടെ ഓഫീസ്
അധ്യാപക ദിനത്തിൽ അധ്യാപക സമൂഹത്തിന് പ്രധാനമന്ത്രിയുടെ അഭിവാദ്യം ; മുൻ രാഷ്ട്രപതി ഡോ. സർവേപ്പള്ളി രാധാകൃഷ്ണന്റെ ജയന്തി ദിനത്തിൽ ശ്രദ്ധാഞ്ജലികൾ അർപ്പിച്ചു
അധ്യാപക ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി അദ്ധ്യാപക സമൂഹത്തെ അഭിവാദ്യം ചെയ്തു. മുൻ രാഷ്ട്രപതി ഡോ. സർവേപ്പള്ളി രാധാകൃഷ്ണന്റെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികളും അർപ്പിച്ചു .
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"അധ്യാപക ദിനത്തിൽ, യുവമനസ്സുകളെ പരിപോഷിപ്പിക്കുന്നതിൽ നിർണായക പങ്ക് വഹിക്കുന്ന മുഴുവൻ അധ്യാപക സമൂഹത്തിനും അഭിവാദ്യങ്ങൾ. കോവിഡ് -19 കാലഘട്ടത്തിൽ വിദ്യാർത്ഥികളുടെ വിദ്യാഭ്യാസ പ്രയാണം അധ്യാപകർ എങ്ങനെ നവീകരിക്കുകയും ഉറപ്പുവരുത്തുകയും ചെയ്തു എന്നത് പ്രശംസനീയമാണ്.
ഡോ. എസ്. രാധാകൃഷ്ണന്റെ ജയന്തി ദിനത്തിൽ ഞാൻ അദ്ദേഹത്തെ ആദരിക്കുന്നു, കൂടാതെ അദ്ദേഹത്തിന്റെ വിശിഷ്ട സ്കോളർഷിപ്പും നമ്മുടെ രാജ്യത്തിന് നൽകിയ സംഭാവനകളും ഞാൻ ഓർക്കുന്നു."
പ്രധാനമന്ത്രിയുടെ ഓഫീസ്
ഈസ്റ്റേൺ ഡെഡിക്കേറ്റഡ് ഫ്രൈറ്റ് കോറിഡോറിന്റെ പുതിയ ഭാവ്പൂർ,ഖർജ സെക്ഷനും നിർവഹണ നിയന്ത്രണ കേന്ദ്രവും ഡിസംബർ 29ന് പ്രധാനമന്ത്രി ഉദ്ഘാടനം ചെയ്യും
ഈസ്റ്റേൺ ഡെഡിക്കേറ്റഡ് ഫ്രൈറ്റ് കോറിഡോറിന്റെ പുതിയ ഭാവ്പൂർ - ഖർജസെക്ഷൻ, ഡിസംബർ 29ന് രാവിലെ 11 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ ഉദ്ഘാടനം ചെയ്യും. ചടങ്ങിൽ പ്രയാഗ് രാജിൽ സ്ഥിതിചെയ്യുന്ന ഇടനാഴി നിർവഹണ നിയന്ത്രണ കേന്ദ്രവും പ്രധാനമന്ത്രി ഉദ്ഘാടനം ചെയ്യും. ഉത്തർപ്രദേശ് ഗവർണർ ശ്രീമതി ആനന്ദിബെൻ പട്ടേൽ,മുഖ്യമന്ത്രി ശ്രീ യോഗി ആദിത്യനാഥ്, കേന്ദ്ര മന്ത്രി ശ്രീ പീയൂഷ് ഗോയൽ എന്നിവർ ചടങ്ങിൽ സംബന്ധിക്കും. ചരക്ക് ഇടനാഴിയുടെ 5750 കോടി രൂപ ചെലവിൽ നിർമ്മിച്ച പുതിയ പാതയ്ക്ക് 351 കിലോമീറ്റർ ദൈർഘ്യമുണ്ട്. അലുമിനിയം ,ക്ഷീര വ്യവസായം  വസ്ത്ര നിർമാണം/ ബ്ലോക്ക് പ്രിന്റിംഗ് , ഗ്ലാസ് ഉപകരണം ,കളിമൺ വ്യവസായം  കായം നിർമ്മാണം, ലോക്ക് - ഹാർഡ് വെയർ തുടങ്ങിയ പ്രാദേശിക വ്യവസായങ്ങൾക്ക് ഈ ഇടനാഴി പുതിയ അവസരങ്ങൾ തുറന്നു നൽകും.
ഇടനാഴിയുടെ മുഴുവൻ പാതയിലെയും കമാൻഡ് സെന്റർ ആയി, നവീന സാങ്കേതിക വിദ്യ സൗകര്യത്തോടെ പ്രയാഗ് രാജിൽ നിർമ്മിച്ച നിർവ്വഹണ കേന്ദ്രം പ്രവർത്തിക്കും. ഈ കേന്ദ്രം ലോകത്തിലെ തന്നെ ഇത്തരത്തിലുള്ള ഏറ്റവും വലിപ്പം കൂടിയവയിലൊന്നും, സുഗമ്യ ഭാരത് അഭിയാൻ മാനദണ്ഡങ്ങൾ പ്രകാരം നിർമ്മിച്ച പ്രകൃതി സൗഹൃദ കേന്ദ്രമാണ്. 1856 റൂട്ട് കിലോമീറ്റർ ദൈർഘ്യമുള്ള ഈസ്റ്റൺ ചരക്ക് ഇടനാഴി ലുധിയാനയിൽ സനെ വാളിൽ നിന്ന് ആരംഭിച്ച് പഞ്ചാബ്,ഹരിയാന, ഉത്തർപ്രദേശ്,ബിഹാർ ജാർഖണ്ഡ് എന്നിവയിലൂടെ പശ്ചിമബംഗാളിലെദാൻ കുനിയിൽ ആണ് അവസാനിക്കുന്നത്. ഡെഡിക്കേറ്റഡ് ഫ്രൈറ്റ് കോറിഡോർ കോർപ്പറേഷൻ ഓഫ് ഇന്ത്യ ലിമിറ്റഡ് ആണ് നിർമാണ ചുമതല വഹിച്ചിരിക്കുന്നത്. പടിഞ്ഞാറൻ ഇടനാഴിയുടെ നിർമ്മാണവും ഈ കമ്പനിക്കാണ്.1504 റൂട്ട് കിലോമീറ്റർ ഉള്ള പടിഞ്ഞാറൻ ഇടനാഴി യുപിയിലെ ദാദ്രിയിൽ നിന്ന് ആരംഭിച്ച മുംബൈയിലെ ജവഹർലാൽനെഹ്റു പോർട്ടിൽ അവസാനിക്കുന്നു. ഉത്തർപ്രദേശ്,ഹരിയാന, രാജസ്ഥാൻ,ഗുജറാത്ത്, മഹാരാഷ്ട്ര എന്നീ സംസ്ഥാനങ്ങളിലൂടെയാണ് പടിഞ്ഞാറൻ ചരക്ക്ഇടനാഴി കടന്നു പോകുന്നത്.
പ്രധാനമന്ത്രിയുടെ ഓഫീസ്
അമേരിക്കൻ സാമ്പത്തിക വിദഗ്ധനും നയ സംരംഭകനുമായ പ്രൊഫ. പോൾ റോമറുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കയിലെ ന്യൂയോർക്കിൽ വെച്ച് നോബൽ സമ്മാന ജേതാവും അമേരിക്കൻ സാമ്പത്തിക ശാസ്ത്രജ്ഞനും നയ സംരംഭകനുമായ പ്രൊഫ പോൾ റോമറുമായി കൂടിക്കാഴ്ച നടത്തി.
ആധാറിന്റെ ഉപയോഗവും ഡിജിലോക്കർ പോലുള്ള നൂതന ഉപകരണങ്ങളും ഉൾപ്പെടെ ഇന്ത്യയുടെ ഡിജിറ്റൽ യാത്രയെ കുറിച്ച് പ്രധാനമന്ത്രിയും പ്രൊഫ. റോമറും ചർച്ചകൾ നടത്തി. നഗരവികസനത്തിനായി ഇന്ത്യ നടത്തുന്ന വിവിധ സംരംഭങ്ങളെക്കുറിച്ചും അവർ ചർച്ച ചെയ്തു.
--ND--
(
പ്രത്യേക സേവനങ്ങളും ഫീച്ചറുകളും
കേരളത്തിലെ അഞ്ചാമത്തേയും ആറാമത്തെയും ട്രൈബൽ ആർട്ടിസാൻ എംപാനൽമെന്റ് മേളകൾ  മീനങ്ങാടിയിലും സുൽത്താൻ ബത്തേരിയിലും സംഘടിപ്പിക്കും
നാലാമത്തെ മേള അട്ടപ്പാടിയിൽ 2023 ഓഗസ്റ്റ് 9 ന് സംഘടിപ്പിച്ചു
തനത് കലാരൂപങ്ങളുടെയും സാംസ്കാരിക ഗരിമയുടെയും പ്രദർശനം
കൊച്ചി: ആഗസ്റ്റ് 10, 2023
ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ഓഫ് ഇന്ത്യ ലിമിറ്റഡ്-TRIFED, കേരളത്തിൽ ട്രൈബൽ ആർട്ടിസാൻ എംപാനൽമെന്റ് മേളകളുടെ  ഒരു പരമ്പര സംഘടിപ്പിക്കുന്നു. പ്രതിഭാധനരായ ആദിവാസി കരകൗശല തൊഴിലാളികളെ എംപാനൽ ചെയ്യാനും അവരുടെ അനിതരസാധാരണമായ കരകൗശല വൈദഗ്ദ്ധ്യത്തിന് അംഗീകാരം നൽകാനും മേളകൾ വേദിയാക്കുന്നു. തദ്ദേശീയ സമൂഹങ്ങളെ ശാക്തീകരിക്കുന്നതിനും അവരുടെ സാംസ്കാരിക പൈതൃകം സംരക്ഷിക്കുന്നതിനുമുള്ള TRIFED ന്റെ ശ്രമങ്ങളുടെ ഭാഗമാണ് ഈ ഉദ്യമം. കേരളത്തിലെ നാലാമത്തെ മേള അട്ടപ്പാടിയിലെ മുക്കാലി ഫോറെസ്റ് ഡോർമിറ്ററിയിൽ 2023 ഓഗസ്റ്റ് 9 ന് സംഘടിപ്പിച്ചു.
ഇടുക്കി ജില്ലയിലെ മറയൂർ, തേക്കടി; തൃശൂർ ജില്ലയിലെ ചാലക്കുടി എന്നിവിടങ്ങളിലാണ് ഇതുവരെ മേളകൾ നടന്നത്. വയനാട് ജില്ലയിലെ മീനങ്ങാടി , സുൽത്താൻ ബത്തേരി  എന്നിവിടങ്ങളിലാണ് അഞ്ചാമത്തേയും ആറാമത്തെയും മേളകൾ. ഗോത്രവർഗ ജനസംഖ്യ കണക്കിലെടുത്താണ് സ്ഥലങ്ങൾ തിരഞ്ഞെടുത്തത്.
ഗോത്രവിഭാഗങ്ങളുടെ അസാധാരണമായ കലാവൈഭവം, അതുല്യമായ പാരമ്പര്യങ്ങൾ, ശ്രദ്ധേയമായ നൈപുണ്യങ്ങൾ എന്നിവ മേളകളിൽ പ്രദർശിപ്പിക്കുന്നു. കരകൗശല മേഖലയിലെ ഡിസൈനർമാർ, കയറ്റുമതി സ്ഥാപനങ്ങൾ, ബന്ധപ്പെട്ട പങ്കാളികൾ തുടങ്ങിയവരുമായി സഹകരിച്ച് പ്രവർത്തിക്കാനുള്ള അവസരങ്ങൾ, സ്ഥായിയായ പിന്തുണ, വിപണി പ്രവേശനം എന്നിവ എംപാനൽമെന്റ് പ്രക്രിയയിലൂടെ സുഗമമാകുന്നു.
നൈപുണ്യ വികസന പരിശീലന പരിപാടികളിലൂടെ ഗോത്ര ഉത്പന്നങ്ങൾ കൂടുതൽ മെച്ചപ്പെടുത്തുന്നതിന് TAeM എംപാനൽമെന്റ് ആദിവാസി കരകൗശല തൊഴിലാളികളെ സഹായിക്കും. വിപണികളിലേക്ക് നേരിട്ട് പ്രവേശനം ലഭിക്കുന്നതിന് സഹായിക്കുകയും ഓൺലൈൻ, ഓഫ്ലൈൻ മാർഗ്ഗങ്ങളിലൂടെ ദേശീയ അന്തർദേശീയ വിപണി ബന്ധങ്ങൾ പ്രയോജനപ്പെടുത്താനാവുകയും ചെയ്യും.
കൈകൊണ്ട് നെയ്ത തുണിത്തരങ്ങൾ, സങ്കീർണ്ണമായ ആഭരണങ്ങൾ, ഗംഭീരമായ മരപ്പണികൾ, വിശിഷ്ടമായ മൺപാത്രങ്ങൾ, വിസ്മയിപ്പിക്കുന്ന ചിത്ര രചനകൾ എന്നിവയുൾപ്പെടെ ആദിവാസികളുടെ വ്യതിരിക്തമായ സ്വത്വവും സാംസ്കാരിക മുദ്രയും പ്രതിഫലിപ്പിക്കുന്ന ഗോത്ര കലാരൂപങ്ങളുടെ ഒരു നിരയാണ് മേളകളിൽ പ്രദർശിപ്പിക്കുന്നത്.
സാമൂഹ്യനീതി, ശാക്തീകരണ മന്ത്രാലയം
‘സ്വച്ഛത അഭിയാൻ’ മൊബൈൽ ആപ്ലിക്കേഷൻ കേന്ദ്രമന്ത്രി ശ്രീ തവർച്ചന്ത് ഗെലോട്ട് പുറത്തിറക്കി
സാമൂഹ്യനീതി-ശാക്തീകരണ മന്ത്രാലയത്തിന്റെ ചുമതല വഹിക്കുന്ന കേന്ദ്രമന്ത്രി ശ്രീ തവർച്ചന്ത് ഗെലോട്ട് ‘സ്വച്ഛത അഭിയാൻ’ മൊബൈൽ ആപ്ലിക്കേഷൻ പുറത്തിറക്കി. സാമൂഹിക നീതി-ശാക്തീകരണ മന്ത്രാലയത്തിന്റെ ചുമതലയുള്ള സഹമന്ത്രിമാരായ ശ്രീ രാംദാസ് അഥാവലെ, ശ്രീ കൃഷൻ പാൽ ഗുർജ്ജർ തുടങ്ങിയവരും ചടങ്ങിൽ സന്നിഹിതരായിരുന്നു.
വിസർജ്യങ്ങൾ മനുഷ്യ സഹായത്തോടെ നീക്കം ചെയ്യേണ്ടി വരുന്ന ശൗചാലയങ്ങൾ സംബന്ധിച്ച കൃത്യമായ വിവരങ്ങൾ ഇല്ലാത്തപക്ഷം ഗവൺമെന്റ് ഇതര സംഘടനകൾ, സാമൂഹിക സംഘടനകൾ, പൊതുജനങ്ങൾ എന്നിവരുടെ സഹായത്തോടെ വിവരശേഖരണം നടത്താൻ ഭരണകൂടം പദ്ധതിയിട്ടിരുന്നു. ഇത് ലക്ഷ്യമിട്ടാണ് ‘സ്വച്ഛത അഭിയാൻ’ മൊബൈൽ ആപ്ലിക്കേഷൻ പുറത്തിറക്കിയത്. ഗൂഗിൾ പ്ലേ സ്റ്റോറിൽ നിന്നും സൗജന്യമായി ആപ്ലിക്കേഷൻ ഡൗൺലോഡ് ചെയ്യാവുന്നതാണ്.
ഇത്തരം ശൗചാലയങ്ങളുടെ സാന്നിധ്യവും, സെപ്റ്റിക് ടാങ്കുകളും ഓവുചാലുകളും മനുഷ്യർ വൃത്തിയാക്കുന്ന സാഹചര്യങ്ങളും ഒഴിവാക്കാൻ പുതിയ മൊബൈൽ ആപ്ലിക്കേഷൻ സഹായകരമാകുമെന്ന് ശ്രി ഗെലോട്ട് അഭിപ്രായപ്പെട്ടു.
ഈ ശൗചാലയങ്ങൾ മാറ്റി പുതിയ സംവിധാനങ്ങൾ സ്ഥാപിക്കാനും, സെപ്റ്റിക് ടാങ്കുകളും ഓവുചാലുകളും വൃത്തിയാക്കുന്ന ജോലികളിൽ ഏർപ്പെട്ടിരിക്കുന്നവരെ കൂടുതൽ മികച്ച ജീവിത സാഹചര്യങ്ങളിലേക്ക് പുനരധിവസിപ്പിക്കാനും, അവർക്ക് മികച്ച ജീവിത നിലവാരം ഉറപ്പാക്കാനും ഇതിലൂടെ സാധിക്കുമെന്നും അദ്ദേഹം പ്രതീക്ഷ പ്രകടിപ്പിച്ചു.
രാജ്യത്തെ എല്ലാ ജനങ്ങളും പുതിയ മൊബൈൽ ആപ്ലിക്കേഷൻ ഉപയോഗിക്കാൻ സന്നദ്ധരാകണമെന്നും ഇത്തരം ശൗചാലയങ്ങളോ, സെപ്റ്റിക് ടാങ്കുകളും ഓവുചാലുകളും മനുഷ്യർ വൃത്തിയാക്കുന്ന സാഹചര്യങ്ങളോ ശ്രദ്ധയിൽപ്പെട്ടാൽ അത് സംബന്ധിച്ച വിവരങ്ങൾ ആപ്ലിക്കേഷനിൽ നൽകാൻ തയ്യാറാകണമെന്നും കേന്ദ്ര മന്ത്രി അഭ്യർത്ഥിച്ചു.
2011ലെ സെൻസസ് പ്രകാരം രാജ്യത്ത്, മനുഷ്യ സഹായത്താൽ വിസർജ്യങ്ങൾ നീക്കം ചെയ്യേണ്ടി വരുന്ന 26 ലക്ഷത്തോളം ശൗചാലയങ്ങൾ ഉണ്ട് എന്ന് കേന്ദ്ര മന്ത്രി ചൂണ്ടിക്കാട്ടി. ഇവയുടെ സാന്നിധ്യം ആണ് ഇത്തരം ജോലിക്കായി പൗരൻമാരെ പ്രേരിപ്പിക്കുന്നതെന്നും മന്ത്രി ഓർമിപ്പിച്ചു.
പ്രധാനമന്ത്രിയുടെ ഓഫീസ്
ബാലിയിൽ ജി-20 ഉച്ചകോടിയ്ക്കിടെ യുഎസ്എ പ്രസിഡന്റുമായും ഇന്തോനേഷ്യൻ പ്രസിഡന്റുമായും പ്രധാനമന്ത്രി കൂടിക്കാഴ്ച നടത്തി.
പ്രധാനമന്ത്രി ശ്രീ നരേന്ദ്ര മോദി ഇന്ന് ബാലിയിൽ ജി-20 നേതാക്കളുടെ ഉച്ചകോടിയിൽ യുഎസ്എ പ്രസിഡന്റ് .ജോസഫ് ആർ. ബൈഡനും ഇന്തോനേഷ്യൻ പ്രസിഡന്റ് ജോക്കോ വിഡോഡോയുമായി കൂടിക്കാഴ്ച്ച നടത്തി. .
അന്താരാഷ്ട്ര സാമ്പത്തിക സഹകരണത്തിനുള്ള പ്രധാന വേദിയാണ് ജി-20 എന്ന് പ്രധാനമന്ത്രി മോദി ഉറപ്പിച്ചു പറഞ്ഞു, ആഗോള വെല്ലുവിളികളെ അതിജീവിക്കുന്നതിന് പ്രധാന സമ്പദ്വ്യവസ്ഥകളെ ഒരുമിച്ച് കൊണ്ടുവരാനുള്ള ശേഷി പ്രകടമാക്കുന്നതിൽ ജി-20 തുടരുന്നതിന്റെ പ്രാധാന്യം അടിവരയിട്ടു. നമ്മുടെ സമ്പദ്വ്യവസ്ഥയിലും അതിനപ്പുറവും സുസ്ഥിരവും സമഗ്രവുമായ വളർച്ച പുനഃസ്ഥാപിക്കുന്നതിനും നിലവിലുള്ള കാലാവസ്ഥ, ഊർജം, ഭക്ഷ്യ പ്രതിസന്ധികൾ എന്നിവ പരിഹരിക്കുന്നതിനും ആഗോള ആരോഗ്യ വാസ്തുവിദ്യ ശക്തിപ്പെടുത്തുന്നതിനും സാങ്കേതിക പരിവർത്തനം പ്രോത്സാഹിപ്പിക്കുന്നതിനും ജി-20 ഒരുമിച്ച് പ്രവർത്തിക്കുന്നു.
പ്രസിഡൻറായിരിക്കുമ്പോൾ ഇന്ത്യ മറ്റ് വികസ്വര രാജ്യങ്ങൾക്ക് ശബ്ദം നൽകുമെന്ന് പ്രധാനമന്ത്രി മോദി ഉറപ്പിച്ചു പറഞ്ഞു. ദുർബല രാജ്യങ്ങളെ സഹായിക്കുന്നതിൽ ജി -20 യുടെ പങ്ക് അദ്ദേഹം
ഊന്നിപ്പറഞ്ഞു; സമഗ്രമായ വികസനത്തെ പിന്തുണയ്ക്കുക, സാമ്പത്തിക സുരക്ഷയും ആഗോള വിതരണ ശൃംഖലയും ശക്തിപ്പെടുത്തുക; ബഹുമുഖ ധനകാര്യ സ്ഥാപനങ്ങൾക്കായി മെച്ചപ്പെട്ടതും നൂതനവുമായ ധനസഹായ മാതൃകകൾ വികസിപ്പിക്കുക; കാലാവസ്ഥാ വ്യതിയാനം, പകർച്ചവ്യാധികൾ, സാമ്പത്തിക ദുർബലത, ദാരിദ്ര്യം കുറയ്ക്കൽ, സുസ്ഥിര വികസന ലക്ഷ്യങ്ങൾ കൈവരിക്കൽ തുടങ്ങിയ വെല്ലുവിളികൾക്ക് പരിഹാരം നൽകുന്നു; അടിസ്ഥാന സൗകര്യങ്ങളുടെ വിടവ് നികത്തുന്നതിന് പൊതു-സ്വകാര്യ ധനസഹായം പ്രയോജനപ്പെടുത്തുകയും ചെയ്യുന്നു.
ഇന്ത്യയുടെ പ്രസിഡൻസിക്ക് കീഴിലുള്ള ജി-20 യുടെ പ്രവർത്തനങ്ങളെ പിന്തുണയ്ക്കുന്നതിനുള്ള പ്രതിജ്ഞാബദ്ധതയ്ക്ക് പ്രസിഡന്റ് വിഡോഡോയ്ക്കും പ്രസിഡന്റ് ബൈഡനും പ്രധാനമന്ത്രി മോദി നന്ദി പറഞ്ഞു.
--ND--
(
വിനോദസഞ്ചാര മന്ത്രാലയം
ഭാരത് പർവ്–- 2021, നാളെ ടൂറിസം മന്ത്രി ശ്രീ പ്രഹ്ലാദ് സിംഗ് പട്ടേലിന്റെ സാന്നിധ്യത്തിൽ ലോക്സഭാ സ്പീക്കർ ശ്രീ ഓം ബിർള ഉദ്ഘാടനം ചെയ്യും
ഇന്ത്യൻ ജീവിതത്തിന്റെ ചൈതന്യത്തെ ആസ്വദിക്കുന്നതിനായി ഭാരത് പാർവ് എന്ന വാർഷിക പരിപാടി www.bharatparv2021.com വെർച്വൽ പ്ലാറ്റ്ഫോമിലൂടെ ജനുവരി 26 മുതൽ 31 വരെ സംഘടിപ്പിക്കുന്നു. വിവിധ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പവലിയനുകൾ അവരുടെ വിനോദസഞ്ചാര കേന്ദ്രങ്ങൾ, പാചകരീതി, കരകൗശലവേലകൾ, മറ്റ് സവിശേഷതകൾ എന്നിവയും പ്രദർശിപ്പിക്കും. ഈ വർഷത്തെ വെർച്വൽ ഭാരത് പർവ് 2021 ജനുവരി 26ന് ലോക്സഭാ സ്പീക്കർ ഓം ബിർള ഉദ്ഘാടനം ചെയ്യും. കേന്ദ്ര ടൂറിസം മന്ത്രി ശ്രീ പ്രഹ്ലാദ് സിംഗ് പട്ടേൽ സാന്നിധ്യം വഹിക്കും.
2016 മുതൽ എല്ലാ വർഷവും റിപ്പബ്ലിക് ദിനാഘോഷത്തോടനുബന്ധിച്ച് ജനുവരി 26 മുതൽ 31 വരെ കേന്ദ്ര ടൂറിസം മന്ത്രാലയം ചെങ്കോട്ടയുടെ കവാടങ്ങൾക്ക് സമീപത്തായി ഭാരത് പർവ് സംഘടിപ്പിക്കുന്നുണ്ട്.
കേന്ദ്രസർക്കാരിന്റെ വിവിധ മന്ത്രാലയങ്ങളും സംഘടനകളും നാഷണൽ മ്യൂസിയം, വാർത്താ വിതരണ പ്രക്ഷേപണ മന്ത്രാലയത്തിന്റെ മാധ്യമവിഭാഗങ്ങൾ, കെവിഐസി തുടങ്ങിയ സംഘടനകളും ഇന്ത്യയിലുടനീളം ഉള്ള കരകൗശല വസ്തുക്കൾ, കൈത്തറി ഉൽപ്പന്നം, സംഗീതം, നൃത്തം, ചിത്രങ്ങൾ, സാഹിത്യ കൃതികൾ, മറ്റ് സവിശേഷ വസ്തുക്കൾ എന്നിവ പ്രദർശിപ്പിക്കും.
www.bharatparv2021.com ൽ ലോഗിൻ ചെയ്ത് ലോകമെമ്പാടുമുള്ളവർക്ക് ഭാരത് പർവ് ആസ്വദിക്കാം
രാജ്യരക്ഷാ മന്ത്രാലയം
കാണാതായ ഇൻഡോനേഷ്യൻ അന്തർവാഹിനിയ്ക്കായുള്ള തിരച്ചിലിനു പിന്തുണയുമായി ഇന്ത്യൻ നാവികസേനയുടെ അത്യാധുനിക തിരച്ചിൽ സംവിധാനം  യാത്ര തിരിച്ചു
ന്യൂഡൽഹി, ഏപ്രിൽ 22, 2021
2021 ഏപ്രിൽ 21 ബുധനാഴ്ച കാണാതായ KRI നങ്ല അന്തർവാഹിനിക്കായി ഇൻഡോനേഷ്യൻ നാവികസേന Tentara Nasional Indonesia-Angkatan Laut TNI AL) നടത്തുന്ന തിരച്ചിലിന് പിന്തുണയുമായി ഇന്ത്യൻ നാവികസേന അത്യാധുനിക തിരച്ചിൽ സംവിധാനത്തെ  അയച്ചു.
കാണാതായ ഇൻഡോനേഷ്യൻ അന്തർവാഹിനി സംബന്ധിച്ച അറിയിപ്പ് ഏപ്രിൽ 21ന് ഇന്റർനാഷണൽ സബ്മറെയൻ എസ്കേപ്പ് ആൻഡ് റെസ്ക്യൂ ലൈയ്സൺ ഓഫീസ്  വഴിയായി ഇന്ത്യൻ നാവികസേനയ്ക്ക് ലഭിച്ചിരുന്നു. 53 അംഗങ്ങളുമായി ബാലിയ്ക്ക് 25 മൈൽ വടക്കുഭാഗത്തു കൂടി നീങ്ങുകയായിരുന്നു കാണാതായ അന്തർവാഹിനി.
സമുദ്രാന്തർ ഭാഗത്ത് വെച്ച് പ്രവർത്തനരഹിതമാകുന്ന അന്തർവാഹിനികൾക്കായി തിരച്ചിൽ നടത്തുവാനും, അവയെ കണ്ടെത്തുവാനും ഉപയോഗപ്പെടുത്തുന്ന DSRV സംവിധാനം സ്വന്തമായുള്ള ലോകത്തെ ചുരുക്കം ചില രാഷ്ട്രങ്ങളിൽ ഒന്നാണ് ഇന്ത്യ. ഇത്തരത്തിൽ ആയിരം മീറ്റർ ആഴത്തിൽ വരെയുള്ള അന്തർവാഹിനികളെ കണ്ടെത്താൻ ഇന്ത്യൻ നാവികസേനയുടെ ഡി എസ് ആർ വി സംവിധാനത്തിലൂടെ സാധിക്കും. അത്യാധുനിക സാങ്കേതിക വിദ്യ ഉപയോഗപ്പെടുത്തുന്ന സൈഡ് സ്കാൻ സോണാർ, റിമോട്ടിന്റെ സഹായത്തോടെ പ്രവർത്തിക്കുന്ന വാഹനം എന്നിവ വഴിയാണ് ഇത് സാധ്യമാകുന്നത്.
കാണാതായ അന്തർവാഹിനിയെ വിജയകരമായി കണ്ടെത്തി കഴിഞ്ഞാൽ, DSRV-യുടെ തന്നെ ഭാഗമായ സബ്മറൈൻ റെസ്ക്യൂ വെഹിക്കിൾ , അന്തർവാഹിനിയുടെ അടുത്തെത്തുകയും അതിൽ കുടുങ്ങിയ അംഗങ്ങളെ രക്ഷപ്പെടുത്തുകയും ചെയ്യും. ഇതിന് പുറമേ അന്തർവാഹിനിയ്ക്ക് ആവശ്യമായ അടിയന്തര സാധനങ്ങളുടെ വിതരണവും SRV-ലൂടെ നടത്താവുന്നതാണ്.
ഇന്ത്യയ്ക്കും ഇന്തോനേഷ്യയ്ക്കും ഇടയിലുള്ള സമഗ്ര തന്ത്രപ്രധാന സഹകരണ ചട്ടക്കൂടിന് കീഴിൽ, പ്രവർത്തന സഹകരണ മേഖലയിൽ ഇരുരാജ്യങ്ങളുടെയും നാവികസേനകൾ ശക്തമായ പങ്കാളിത്തമാണ് പുലർത്തുന്നത്.
RRTN/SKY
രാഷ്ട്രപതിയുടെ കാര്യാലയം
രാഷ്ട്രപതിയുമായി കൂടിക്കാഴ്ച നടത്തി
ഇന്ത്യന് ഓഡിറ്റ് ആന്ഡ് അക്കൗണ്ട്സ് സര്വ്വീസ്, ഇന്ത്യന് ട്രേഡ് സര്വ്വീസ്, ഇന്ത്യന് ഇന്ഫര്മേഷന് സര്വ്വീസ് എന്നിവയില് നിന്നുള്ള ഓഫീസേഴ്സ് ട്രെയിനികള് രാഷ്ട്രപതി ശ്രീ രാംനാഥ് കോവിന്ദുമായി രാഷ്ട്രപതി ഭവനില് കൂടിക്കാഴ്ച നടത്തി. ഭരണ നിര്വ്വഹണത്തിന്റെയും, നിയമ നിര്മ്മാണത്തിന്റെയും വിശ്വസ്തത നിലനിര്ത്തുന്നതില് ഇന്ത്യന് ഓഡിറ്റ് ആന്ഡ് അക്കൗണ്ട്സ് സര്വ്വീസ് ഉദ്യോഗസ്ഥര്ക്ക് നിര്ണ്ണായക സ്ഥാനമാണുള്ളതെന്ന് രാഷ്ട്രപതി പറഞ്ഞു. ജന വിശ്വാസത്തിന്റെയും, സാമ്പത്തിക ജാഗ്രതയുടെയും കാവല്ക്കാരാണ് ഇന്ത്യന് ഓഡിറ്റ് ആന്ഡ് അക്കൗണ്ട്സ് സര്വ്വീസ് ഉദ്യോഗസ്ഥരെന്നും അദ്ദേഹം പറഞ്ഞു. ആഗോള വാണിജ്യ രംഗത്ത് നമ്മുടെ രാജ്യത്തിന്റെ സ്ഥാനം ഉറപ്പിച്ചു നിര്ത്തുന്നതില് ഇന്ത്യന് ട്രേഡ് സര്വ്വീസ് ഉദ്യോഗസ്ഥര് സുപ്രധാന പങ്കു വഹിക്കുന്നതായും ശ്രീ രാംനാഥ് കോവിന്ദ് പറഞ്ഞു. ഗവണ്മെന്റ് പരിപാടികളെക്കുറിച്ചും, ക്ഷേമ പദ്ധതികളെക്കുറിച്ചും വിദൂര ഗ്രാമങ്ങളില് വസിക്കുന്ന പൗരന്മാര്ക്ക് അറിവു പകരുന്നതില് പ്രധാന പങ്ക് വഹിക്കുന്നവരാണ് ഇന്ത്യന് ഇന്ഫര്മേഷന് സര്വ്വീസ് ഉദ്യോഗസ്ഥരെന്നും അദ്ദേഹം പറഞ്ഞു.
IE-BSN 
(Visitor Counter : 81